CELEX: 32015R1725
Language: hr
Date: 2015-09-28 00:00:00
Title: Uredba Komisije (EU) 2015/1725 оd 28. rujna 2015. o izmjeni Priloga Uredbi (EU) br. 231/2012 o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća u pogledu specifikacija za etil lauroil arginat (E 243) (Tekst značajan za EGP)

29.9.2015   
            
            
               HR
            
            
               Službeni list Europske unije
            
            
               L 252/12
            
         UREDBA KOMISIJE (EU) 2015/1725
   оd 28. rujna 2015.
   o izmjeni Priloga Uredbi (EU) br. 231/2012 o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća u pogledu specifikacija za etil lauroil arginat (E 243)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 14.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               Uredbom Komisije (EU) br. 231/2012 (3) utvrđuju se specifikacije za prehrambene aditive navedene u prilozima II. i III. Uredbi (EZ) br. 1333/2008.
            
         
               (2)
            
            
               Te se specifikacije mogu ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na poticaj Komisije ili nakon podnošenja zahtjeva.
            
         
               (3)
            
            
               Dana 17. studenoga 2014. podnesen je zahtjev za izmjenu specifikacija za prehrambeni aditiv etil lauroil arginat (E 243). Zahtjev je stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (4)
            
            
               Postojećom specifikacijom određuje se da je etil lauroil arginat sintetiziran esterifikacijom arginina s etanolom, za kojom slijedi reakcija estera s lauroil kloridom. Nastali etil lauroil arginat dobiva se kao hidrokloridna sol, koja se filtrira i suši.
            
         
               (5)
            
            
               Podnositelj zahtjeva dokazao je da je trenutačna definicija preširoka i da bi trebala sadržavati podatke o temperaturi i pH vrijednosti, koje je sadržavao prvotni zahtjev i koji su važni za postizanje profila jednakog onome koji je ocijenila Europska agencija za sigurnost hrane u svojem mišljenju o sigurnosti uporabe etil lauroil arginata kao prehrambenog konzervansa (4).
            
         
               (6)
            
            
               Uredbu (EU) br. 231/2012 trebalo bi stoga na odgovarajući način izmijeniti.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog Uredbi (EU) br. 231/2012 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 28. rujna 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  SL L 354, 31.12.2008., str. 1.
   
   
      (3)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).
   
      (4)  EFSA Journal (2007.) 511, 1–27.
   
      PRILOG
      U Prilogu Uredbi (EU) br. 231/2012 u unosu za E 243 etil lauroil arginat definicija se zamjenjuje sljedećom:
      
         
                     „Definicija
                     
                  
                  
                     Etil lauroil arginat sintetiziran je esterifikacijom arginina s etanolom, za kojom slijedi reakcija estera s lauroil kloridom, u vodenom mediju pri kontroliranoj temperaturi između 10 i 15 °C i s pH vrijednošću između 6,7 i 6,9. Nastali etil lauroil arginat dobiva se kao hidrokloridna sol, koja se filtrira i suši.”